Fabiana Anastácio

Fabiana Anastácio Nascimento (født 23. februar 1975 i Santo André i delstaten São Paulo i Brasil, død 4. juni 2020 i byen São Paulo) var en brasiliansk sanger som sang kristen samtidsmusikk.

Biografi 
Anastácio kom fra Santo André i delstaten São Paulo. Hun sang den brasilianske pinsebevegelsens musikk og var inspirert av Shirley Carvalhaes og Ozéias de Paula. En video med hennes fremførelse i en kirke av «Fiel a Mim» av Eyshila, fikk en stor spredning. Dette gjennombruddet fulgte hun opp med sitt første album i 2012.

I løpet av sin syv år lange karriere hadde hun suksess med blant annet «O Grande Eu Sou», «Deixa Comigo», «Sou Eu» og «Adorarei».

Anastácio døde 4. juni 2020 i São Paulo i en alder av 45 år, av følger av covid-19.

Diskografi 
 2012: Adorador 1
 2015: Adorador 2 - Além da Canção
 2017: Adorador 3 - Além das Circunstâncias
 2020: Deus É Contigo

Referanser

Brasilianske sangere
Gospelmusikere
Personer fra Santo André i São Paulo
Dødsfall relatert til covid-19 i Brasil